OpenLLM-France/wikimedia huggingface dataset:
# Hylopsar

Hylopsar és un gènere d'ocells de la família dels estúrnids (Sturnidae).

## Llistat d'espècies

Segons la classificació del Congrés Ornitològic Internacional (versió 12.2, juliol 2022) aquest gènere conté dues espècies:
* Hylopsar purpureiceps - estornell de cap porpra.
* Hylopsar cupreocauda - estornell cua de coure.

## Referències

* 1 2 «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 676. ISBN 978-84-16728-37-4.
# Gevgelija

Gevgelija és una ciutat de 15.685 habitants localitzada al sud-est de Macedònia del Nord, a la ribera del Vardar, a la frontera amb Grècia, en el punt en què comunica amb carretera a Skopje i les altres tres capitals iugoslaves (Belgrad, Zagreb i Ljubljana i amb Tessalònica. La ciutat és la seu del Municipi de Gevgeliva. La ciutat està agermanada amb la ciutat eslovena de Sežana. En macedoni, la ciutat és anomenada Gevgelija (Гевгелија). En turc s'anomena Gevgeli i en grec, Gevgelí (Γευγελή). En búlgar, Gevgeli (Гевгели) i Đevđelija (Ђевђелија) en serbocroat.
Localitzada entre les muntanyes Kožuf i Pajak, només a 70 km de Tessalònica i a 165 km de Skopje, la ciutat actua com un punt d'unió entre Grècia i Macedònia del Nord, constituint-la en un lloc central en la seva regió. La seva posició al sud del país, li dona un clima calent. Té clima mediterrani, que el converteix en un lloc òptim a Macedònia del Nord per al cultiu de fruites i verdures com figues, llimones i raïm. La ciutat també és un centre del cultiu de cucs de seda. A banda de l'agricultura, l'economia de Gevgelija també té un petit sector industrial. El turisme també és important a la ciutat.
Recentment a Gevgelija s'hi ha construït diversos casinos, fent que la ciutat s'hagi guanyat el malnom de Las Vegas de Macedònia del Nord.

## Demografia

La ciutat de Gevgelija té 15.685 habitants, la majoria dels quals són macedonis.

## Referències

* ↑ «Macedònia de Las Vegas» (en croat). Politika, 21-01-2008. [Consulta: 17 juliol 2012].
# Papamosques pitbrú

El papamosques pitbrú (Cyornis brunneatus) és una espècie d'ocell de la família dels muscicàpids (Muscicapidae). Nidifica al sud-est de la Xina i a l'hivern migra cap a la península de Malaca, a Malàisia. Habita els boscos tropicals i subtropicals de frondoses humits i els boscos de manglars subtropicals o tropicals. Està amenaçat per la pèrdua d'hàbitat i el seu estat de conservació és vulnerable.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques pitbrú». Diccionari dels ocells del món. TERMCAT. [Consulta: 3 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 698. ISBN 978-84-16728-37-4.
* ↑ BirdLife International. «Brown-chested Jungle-flycatcher. Cyornis brunneatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 3 gener 2021].
# Frederik Schnedler-Petersen

Frederik Schnedler-Petersen (Rudkøbing, 16 de febrer de 1867 - Frederiksberg, 6 d'abril de 1938) va ser un director d'orquestra danès.
Schnedler-Petersen va rebre les seves primeres lliçons de violí de l'organista de la seva ciutat natal, i després d'⁣Emil Jæhnigen a Slagelse. El 1885 va començar a estudiar al Det Kongelige Danske Musikkonservatorium amb Valdemar Tofte com a professor de violí, el 1888–1892 va assistir a la Reial Acadèmia de Música de Berlín amb Joseph Joachim com a professor, i després va passar un hivern a París. El 1894–1895 va ser concertino al Konzerthaus de Berlín, el 1897 al Tívoli de Copenhaguen, després durant una successió d'anys va ser director al Marienlyst Bad, alternant amb el Sommerlyst de Copenhaguen. En els anys 1905–1909 va ser mestre de capella a la Societat Musical de Turku, on, en l'últim any va esdevenir el successor de Joachim Andersen com a director a la sala de concerts Tivoli i als concerts de Palae a Copenhaguen (més tard l'Orquestra Filharmònica). Va ser el director dels concerts municipals de Copenhaguen des de 1912 i el director en cap de la Unió Coral de Copenhaguen.

## Bibliografia

* Schnedler-Petersen, Frederik i Salmonsens Konversationsleksikon (andra utgåvan, 1926)
* Schnedler-Petersen, Frederik i Register til Kraks Blå Bog 1910–1988 (1989)

### Referències

* ↑ Schiørring, Nils. «Fr. Schnedler-Petersen». lex.dk. [Consulta: 19 abril 2024].
# Clos

«Clos» té aquests significats:
* Clos (bestiar), recinte on resguardar un ramat
* Toponímia:
** Avenc Clos, avenc a Begues (Baix Llobregat)
** Puig d'en Clos, muntanya de l'Alt Empordà
** Tossal Clos, muntanya del Priorat
* Enologia:
** Clos de les Dòmines, vi negre elaborat pel Celler Cooperatiu d'Espolla
** Clos de l'Obac, vi del Priorat
* Biografies:
** Joan Clos i Matheu, antic alcalde de Barcelona
** Jordi Clos Llombart, empresari i mecenes català
** Francisco Javier Clos Orozco, futbolista del Barça i de la selecció espanyola
* Miscel·lània: Fundació Arqueològica Clos
Viccionari
# María de los Llanos Lozano Guevara

María de los Llanos Lozano Guevara (Madrid, 1926 - Jesús, Eivissa, 20 d'agost de 2015) fou una filòsofa i professora eivissenca, llicenciada en filosofia i lletres, secció de filosofia pura.
Va ser professora de Filosofia a l'Institut d'Ensenyament Secundari Santa Maria d'Eivissa durant 25 anys, des que hi arribà, el 1965, amb el seu marit i els seus set fills, per prendre possessió de la càtedra que havia guanyat.
La seva implicació en la societat illenca la va portar a la política, i fou regidora de l'Ajuntament d'Eivissa (1983-87). Va escriure articles al Diario de Ibiza, que després publicà aplegats en diversos reculls. També publicà alguns llibres de filosofia i de poesia. Va utilitzar el pseudònim de Giovanna Bazzi.
Deixà empremta entre els seus alumnes i en els polítics i ciutadans que la van conèixer, que en destaquen tant la seva vessant humana com intel·lectual. L'any 2000 li fou concedida la Medalla d'Or Ciutat d'Eivissa. El 2008 va obtenir del Govern Balear el Premi Ramon Llull.
Morí als 89 anys a la llar de la tercera edat de Jesús, lloc on residia des de feia deu anys.

## Obres

* Lutos y sombras (Recull d'articles, 1984)
* Y de bruces la noche (Poesia, 1995)
* Algarabía (Poesia, 1996)
* Desde mis ojos I (Recull d'articles, 1997)
* Desde mis ojos II (Recull d'articles, 1999)
* Desde mis ojos III (Recull d'articles, 2002)

## Enllaços externs

* Web del govern de les Illes on se li concedeix el Premi
* Entrevista a Llanos Lozano

## Referències

* 1 2 3 Bofill Mercadé, Josep Lluís. «Lozano Guevara, María de los Llanos». Enciclopèdia d'Eivissa i Formentera. [Consulta: 29 juny 2020].
* 1 2 3 L. Romero, José Miguel «Llanos Lozano, la profesora por la que todos sentían devoción». Diario de Ibiza, 21-08-2015.
* ↑ Navarro Pastor, Teresa (ed.). Amb lletra de dona: trenta veus literàries de les Illes Pitiüses. Eivissa: Edicions Aïllades, 2022. 284 p. ISBN 978-84-125032-1-0.
* ↑ «Fallece Llanos Lozano, la catedrática más querida y respetada de Ibiza». Noudiari.es, 20-08-2015. [Consulta: 29 juny 2020].
* ↑ Notícia de la defunció a AraBalears
# Yazid (nom)

Yazid és un nom masculí àrab —en àrab يزيد, Yazīd— que literalment significa ‘(ell) augmenta’, ‘(ell) creix’, ‘(ell) es multiplica’. Si bé Yazid és la transcripció normativa en català del nom en àrab clàssic, també se'l pot trobar transcrit Yezid… Aquest nom també el duen molts musulmans no arabòfons que l'han adaptat a les característiques fòniques i gràfiques de la seva llengua: en albanès Jezid, en kurd Yezîd…
Vegeu aquí personatges i llocs que duen aquest nom sense article.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "زاد". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Llibre Roig de Llengües Amenaçades

El Llibre Roig de les Llengües Amenaçades ha estat recollit per Tapani Salminen i publicat per la UNESCO, i recull una llista exhaustiva de llengües d'arreu del món amenaçades d'extinció. Hom pot consultar-la en línia i hi apareixen la majoria de les llengües parlades per pobles indígenes d'arreu del món. Tot i que es va actualitzar per darrer cop el 2003, la UNESCO ha publicat també un atles de les llengües del món en perill amb indicadors de vitalitat lingüística.

## Vegeu també

* Atles interactiu UNESCO de les llengües del món en perill
* Justícia lingüística

## Enllaços externs

* Safeguarding endangered languages, al web de la UNESCO (anglès)
* Red Book of Endangered Languages online (anglès)
# Hézecques

Hézecques és un municipi francès situat al departament del Pas de Calais i a la regió dels Alts de França. L'any 2007 tenia 120 habitants.

## Demografia
### Població

El 2007 la població de fet de Hézecques era de 120 persones. Hi havia 41 famílies de les quals 8 eren unipersonals (8 dones vivint soles i 8 dones vivint soles), 8 parelles sense fills, 17 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 43 eren l'habitatge principal de la família, 12 eren segones residències i 4 estaven desocupats. Tots els 60 habitatges eren cases. Dels 43 habitatges principals, 32 estaven ocupats pels seus propietaris, 10 estaven llogats i ocupats pels llogaters i 2 estaven cedits a títol gratuït; 5 tenien tres cambres, 10 en tenien quatre i 29 en tenien cinc o més. 33 habitatges disposaven pel capbaix d'una plaça de pàrquing. A 22 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hézecques el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 8 | 60 a 64 | 4 |
| 4 | 55 a 59 | 4 |
| 0 | 50 a 54 | 0 |
| 8 | 45 a 49 | 0 |
| 4 | 40 a 44 | 4 |
| 4 | 35 a 39 | 4 |
| 8 | 30 a 34 | 8 |
| 0 | 25 a 29 | 4 |
| 8 | 20 a 24 | 4 |
| 0 | 15 a 19 | 4 |
| 0 | 10 a 14 | 4 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 68 persones, 51 eren actives i 17 eren inactives. De les 51 persones actives 46 estaven ocupades (27 homes i 19 dones) i 5 estaven aturades (1 home i 4 dones). De les 17 persones inactives 8 estaven jubilades, 2 estaven estudiant i 7 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses extractives i 1 d'una empresa d'hostatgeria i restauració.
L'any 2000 a Hézecques hi havia 7 explotacions agrícoles que ocupaven un total de 420 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Hézecques a l'INSEE.
* Évolution et structure de la population Fitxa amb el detall de dades de Hézecques a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Glacera de la Grande Motte

La glacera de la Grande Motte (de vegades « les glaceres ») és una glacera del massís de la Vanoise (Alps). És una glacera esquiable que forma part de l'estació d'esquí de l'espai Killy, situat sobre el domini de Tignes.
La glacera s'estén sobre la cara nord del massís de la Grande Motte, de la seva cimera a 3.653 m fins al seu front glacial situat aproximadament 2,5 km cap al nord-est a una altitud de 2.600 m. Tanmateix la glacera marca — des de fa alguns anys — un retrocés lligat al reescalfament del planeta.
Diverses pistes i remuntadors mecànics que pertanyen al domini esquiable de Tignes i situades sobre la glacera permeten la pràctica de l'esquí a l'hivern però també al començament de l'estiu gràcies a condicions glacials més aviat bones. Generalment és el primer domini francès que obre algunes pistes d'esquí alpí a la tardor
La glacera és comunicada pel funicular de la Grande Motte, connectant Tignes-Val Claret (a aproximadament 2.150 metres d'altitud) amb la part baixa de la glacera a 3.032 m. El Perce-Neige permet un accés ràpid a la glacera tan a l'hivern com a l'estiu i és igualment accessible als vianants.
Per tal d'arribar a dalt del domini esquiable de Tignes situat a 3.456 metres d'altitud, és possible agafar el telefèric de la Grande Motte.

## Referències

* ↑ «Le glacier de la Grande Motte de Tignes va disparaître» (en francès). [Consulta: 2 novembre 2020].
* ↑ mspelto. «Grande Motte, Pramort Glacier Retreat and the Tignes Ski area, France» (en anglès), 20-08-2011. [Consulta: 2 novembre 2020].
* ↑ LdN, Redacción. «Tignes abre el glaciar Grande-Motte el 20 de junio para el esquí de verano» (en anglès), 03-06-2020. [Consulta: 2 novembre 2020].
* ↑ «Lancement de la saison du ski d'automne à Tignes - Vos Plus Belles Destinations» (en francès). Vos Plus Belles Destinations, 02-10-2017. Arxivat de l'original el 2017-10-02 [Consulta: 2 octubre 2017].
# Frederik Veuchelen

Frederik Veuchelen (Korbeek-Lo, Bierbeek, Brabant Flamenc, 4 de setembre de 1978) és un ciclista belga, professional des del 2004. Actualment corre a l'equip Wanty-Groupe Gobert. En el seu palmarès destaca la victòria a l'A través de Flandes del 2006.

## Biografia

Frederik Veuchelen passa al professionalisme en el si de l'equip Vlaanderen-T-Interim, creat per tal de permetre el pas al professionalisme dels joves de la zona. Aquest equip passa a anomenar-se Chocolade Jacques-T-Interim el 2005, obtenint al mateix temps la categoria d'equip continental professional. Aquell any, Frederik Veuchelen és sisè a la Volta a la Gran Bretanya. El 2006 guanyà la seva primera carrera com a professional, l'A través de Flandes. Quedà tercer al Gran Premi Gerrie Knetemann el 2007 i segon al Gran Premi d'Obertura La Marseillaise, sisè a l'Étoile de Bessèges i vuitè a la Volta a la Gran Bretanya del 2008.
El 2009 Frederik Veuchelen fitxà pel Vacansoleil. El 2010 acabà tercer al Campionat de Bèlgica en ruta, darrere Stijn Devolder i Philippe Gilbert.
El 2011 el Vacansoleil passa a categoria ProTeam, cosa que li permet participar en totes les curses de l'UCI World Tour. Alhora participa en la seva primera gran volta, el Giro d'Itàlia, en què acabà el 106 de la general.

## Palmarès

* 2003
** 1r al Memorial Philippe van Coningsloo
** Vencedor de 2 etapes al Tríptic de les Ardenes
* 2006
** 1r a l'A través de Flandes
* 2012
** Vencedor de la classificació de la muntanya de la París-Niça

### Resultats al Giro d'Itàlia

* 2011. 106è de la classificació general
* 2013. 83è de la classificació general

## Enllaços externs

* Fitxa a sitiodeciclismo.net
# María de las Mercedes Menafra Rodríguez

María de las Mercedes Menafra Rodríguez (nascuda a Montevideo) fou la primera dama de l'Uruguai des de l'any 2000 fins a 2005.
És la segona esposa de l'expresident Jorge Batlle Ibáñez i l'actual presidenta de la fundació Todos por Uruguay.
Filla de pares químics de professió, Mercedes va estudiar dret i ciències socials a la Universitat de la República.
El 1999 va rebre el Premio Artigas a la Mujer Uruguaya (Premi Artigas a la Dona Uruguaiana) per la seva defensa dels drets de la dona. El 2000 va rebre un altre reconeixement per part de l'Associació Ibero-americana de Dones Empresàries. Va ser també reconeguda en dues ocasions com la "Dona de l'Any", el 2001 i el 2006.

## Referències

* Fundació Todos por Uruguay (castellà)
# Yazid Mansouri

Yazid Mansouri (Revin, 25 de febrer de 1978) és un exfutbolista algerià de la dècada de 2000.
Fou internacional amb la selecció d'Algèria amb la qual participà en la Copa del Món de futbol de 2010.
Pel que fa a clubs, destacà a Le Havre AC, Coventry City F.C. i FC Lorient.

## Referències

* ↑ Associated Press. «World Cup 2010: Algeria to drop captain Yazid Mansouri | Football | guardian.co.uk». Guardian, 10-06-2010.
* ↑ «Mansouri depuis hier au Qatar : "L'histoire se rappellera de nous"». Lebuteur.com, 26-06-2010. Arxivat de l'original el 28 juny 2010.
* ↑ Yazid Mansouri a National-Football-Teams.com (anglès)
* ↑ Arxivat 29 June 2011$^{[Datemismatch]}$ a Wayback Machine.
* ↑ «Transferts : Mansouri au FC Lorient». Dzfoot.Com, 25-02-1978. Arxivat de l'original el 2 abril 2012.
* ↑ «Ligue de Football Professionnel – Ligue 1, Ligue 2, Coupe de la Ligue, Trophée des Champions». LFP.fr. Arxivat de l'original el 15 setembre 2008.
* ↑ «La Fiche de Yazid MANSOURI – Football algérien». Dzfoot.com. Arxivat de l'original el 14 setembre 2008.
# Libre.fm

Libre.fm és un portal comunitari de música i una xarxa social, fundat el 2009 per Matt Lee, que pretén ser una alternativa a Last.fm. Actualment es troba encara en desenvolupament i en "fase alfa".
La principal raó per la qual es creà Libre.fm fou per oferir un servei similar a Last.fm però que respectés la privadesa dels seus usuaris i la seva informació. Així doncs, Libre.fm no té un registre de les IP dels seus usuaris, permet als usuaris triar fer públic el seu perfil o no, i no es fa amo de les dades que els usuaris envien.

## Característiques

El portal funciona de manera similar a Last.fm emmagatzemant registres sobre la música que els usuaris escolten a través de l'API Audioscrobbler. Mitjançant la utilització dels registres sobre la música que escolten els usuaris, el lloc recomana música als usuaris mitjançant l'anàlisi dels seus gustos musicals.
Libre.fm utilitza dos elements bàsics per a la seva funcionalitat. Un és GNUkebox Arxivat 2009-05-27 a Wayback Machine., que és el servidor dels registres i els informes de les pistes d'àudio escoltades per un usuari. I després Nixtape Arxivat 2010-03-23 a Wayback Machine. que és el que permet formar la relació entre els usuaris, crear grups i compartir esdeveniments. Tots dos estan publicats sota la llicència GNU AGPL i es poden utilitzar independentment de Libre.fm en qualsevol ordinador, de manera que els usuaris poden administrar els seus propis servidors per a completar la privacitat.

## Objectius

A més de ser un lloc de trobada entre els usuaris amants de la música lliure, Libre.fm es tracta d'un projecte a llarg termini per permetre als artistes poder alliberar la seva música, publicar-la a la web, o posar-la a la venda utilitzant bàsicament llicències Creative Commons.

## Referències

* ↑ [Lynch, Dan]. «Libre.fm - Building An Open Last.fm». Adventures In Open Source, 02-04-2009. [Consulta: 21 juny 2009].
* ↑ «Client Support». The Libre.fm Wiki. Arxivat de l'original el 2009-06-08. [Consulta: 21 juny 2009].
* ↑ «Libre.fm». The Libre.fm website. Arxivat de l'original el 2020-10-23. [Consulta: 21 juny 2009].
* ↑ «License». The Libre.fm Wiki. Arxivat de l'original el 2009-06-27. [Consulta: 21 juny 2009].

## Vegeu també

* Last.fm

## Enllaços externs

* Pàgina oficial Libre.fm Arxivat 2020-10-23 a Wayback Machine. (anglès)
# Osteocol·la

L'osteocol·la és un adhesiu orgànic. N'hi ha de dos tipus, un d'origen animal, obtingut d'ossos, i un altre d'origen vegetal, obtingut d'incrustacions de carbonat de calci existents a la zona del tronc d'algunes plantes. Antigament es feia servir a nivell sanitari, per embenar i millorar fractures d'ossos.

## Referències

* ↑ «Osteocol·la». Gran Enciclopèdia Catalana. Barcelona: Grup Enciclopèdia Catalana.
# Genito Ortiz

Eugenio Ortiz, més conegut com a Genito Ortiz (Castillo Pedroso, 17 de maig de 1948) és un antic pilot de ral·lis càntabre. Guanyador del Campionat d'Espanya de Ral·lis d'Asfalt el 1983.

## Trajectòria esportiva

Debutà l'any 1971 al Ral·li Luis de Baviera amb un Seat 1430, amb el qual acabà 1r de la seva categoria i 10è absolut. L'any 1973 es classifica 3r del Desfafiament Simca, amb un Simca 1000, quedant segon el 1974. Guanyà el seu primer ral·li l'any 1978 en imposar-se amb un Chrysler 180 al Ral·li Shalymar.
L'any 1981 inicia la seva relació amb Renault tot disputant el Ral·li Príncep d'Astúries i el Ral·li de Catalunya, acabant 5é al Campionat d'Espanya. L'any 1982 es proclamaria subcampió d'Espanya, aconseguint finalment el títol el 1983 tot guanyant 4 ral·lis.
Corregué fins al 1984, quan fou relevat com a pilot oficial Renault per un aleshores jovenet Carlos Sainz. Al llarg de la seva carrera aconseguí guanyar 14 ral·lis del Campionat d'Espanya.

## Notes

* ↑ El 1983, Antoni Zanini guanyà el Campionat d'Espanya de Ral·lis d'asfalt en categoria Internacional, mentre Genito Ortiz guanyà el títol absolut.

## Referències

* ↑ Del Arco, Javier; Arderiu, Miquel; Montero, Xavier; Camp, Jordi. «Antonio Zanini, campió d'Europa!». A: Història de l'automobilisme a Catalunya. Barcelona: Planeta, 1990, p. 206-207. ISBN 84-320-6249-9.

## Enllaços externs

* Biografia de Genito Ortiz
# Conjunt carrer Barrau (Santa Coloma de Cervelló)

El Conjunt del carrer Barrau és una obra del municipi de Santa Coloma de Cervelló (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un conjunt remarcable només pel contrast amb la resta d'edificacions de la colònia per l'austeritat de la seva imatge. És bo per a veure clarament l'estructura externa dels conjunts d'habitatges del projecte Güell, de planta baixa i un pis, amb un petit jardí al davant tancat per un petit mur de 40-50cm d'alçada. Presenta coberta de teula àrab sense ràfec. En aquest cas s'ha arrebossat totalment la façana. L'únic tret que trenca la uniformitat del conjunt és el fet que hi ha cases amb balcons i d'altres només amb finestres. Es desconeix la raó d'aquesta diferència, així com que dos dels integrants del conjunt (nº42) llueixin finestres i portes amb arc rebaixat.

## Història

Foren cases per a treballadors construïdes en els primers quinze anys del segle XX amb motiu del trasllat de la fàbrica de teixits de cotó del Senyor Güell, des de la barriada de Sants a Barcelona als terrenys de la seva finca, "Can Soler de la Torre" a Santa Coloma de Cervelló. El motiu d'aquest trasllat i la consegüent construcció de la colònia fabril era, segons es va argumentar en el seu moment, el de descongestionar la ciutat i millorar les condicions sanitàries de la vida dels seus treballadors.

## Referències

* 1 2 «Conjunt del carrer Barrau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 febrer 2016].
# Mateusz Komar

Mateusz Komar (Słubice, 18 de juliol de 1985) és un ciclista polonès, professional des del 2007. Actualment corre a l'equip Vosters Uniwheels Team.

## Palmarès

* 2006
** 1r a la Polònia-Ucraïna
** 1r al Gran Premi Jasnej Góry
* 2007
** 1r al Małopolski Wyścig Górski i vencedor d'una etapa
** Vencedor d'una etapa del Szlakiem walk Major Hubal
* 2009
** Vencedor d'una etapa del Bałtyk-Karkonosze Tour
* 2011
** Vencedor d'una etapa de la Dookoła Mazowsza
* 2012
** Vencedor d'una etapa del Bałtyk-Karkonosze Tour
* 2013
** Vencedor d'una etapa de la Volta al Marroc
* 2015
** Campió de Polònia en critèrium
* 2016
** 1r a la Korona Kocich Gór
** Vencedor d'una etapa del Małopolski Wyścig Górski
* 2017
** 1r a la Cursa de Solidarność i els Atletes Olímpics i vencedor d'una etapa

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com